IVL พุ่งต่อไม่แคร์เป้า! ล่าสุดวิ่งเฉียด 40 บาท ซื้อขายทะลุ 2.6 พันลบ.
IVL พุ่งต่อไม่แคร์เป้า! ล่าสุดวิ่งเฉียด 40 บาท ซื้อขายทะลุ 2.6 พันลบ.
IVL พุ่งต่อไม่แคร์เป้า! ล่าสุดวิ่งเฉียด 40 บาท ซื้อขายทะลุ 2.6 พันลบ.
25 ธ.ค. 2563

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ล่าสุด ณ เวลา 14.52 น. อยู่ที่ระดับ 39.50  บาท ปรับตัวขึ้น 2 บาท หรือ 5.33% ด้วยมูลค่าการซื้อขาย 2.63 พันล้านบาท
โดยราคาหุ้นปรับตัวขึ้นอย่างต่อเนื่อง เกินราคาเป้าหมายที่นักวิเคราะห์ให้ไว้ ซึ่งราคาเป้าหมายเฉลี่ย IAA Consensus จาก Settrade อยู่ที่ 30.08 บาท โดยราคาเป้าหมายสูงสุด 37.00 บาท ต่ำสุด 21.00 บาท
ด้าน บล.แลนด์ แอนด์ เฮ้าส์ ระบุในบทวิเคราะห์ แนะนำ “ซื้อเก็งกำไร” เป้า 30 บาท โดยแม้ราคาหุ้นปรับขึ้นเด่น และเกินกว่าราคาเป้าหมายไปแล้ว แต่ยังคงมีปัจจัยหนุนจากส่วนต่างผลิตภัณฑ์ PTA/PET สูงขึ้น นอกจากนั้น ส่วนต่างผลิตภัณฑ์ในสายอื่น เช่น MTBE ก็ปรับขึ้นดีจากราคาน้ำมันดิบที่สูงขึ้น พร้อมคาดกำไรไตรมาส 4/63 สูงขึ้นทั้งจากไตรมาสก่อน และปีก่อนจากฐานเปรียบเทียบที่ต่ำ และปริมาณขายเพิ่มขึ้น โดยให้แนวรับ=35/35.5 แนวต้าน=37.5/38.5
 